Самюр

Самюр () — горад у французскім дэпартаменце Мен і Луара, на левым беразе Луары, пры ўпадзенні ў яе ракі Туэ. Супрефектура акругі Самюр.

Замак XI—XVI стст. Цэрквы: Сен-П’ер, Нотр-Дам-дэ-Нанцільі, Сен-Нікаля (XII ст.), Нотр-Дам-дэз-Ардыльер. Ратуша ў гатычным стылі (XVI ст.), Каледж, музей. Гарадская бібліятэка.

Каменны мост (448 м) злучае горад праз востраў на Луары з прадмесцем Круа-Верт. Жыхароў каля 29 850 (1999). Вінаградарства і вінаробства (шыпучыя віны), выраб лікёраў, маслабойная вытворчасць. Дзяржаўная школа верхавой язды, створаная па загаду Людовіка XVIII.

 Вядомыя ўраджэнцы і жыхары 
 Фані Ардан, французская актрыса і рэжысёр
 Іў Рабер, французскі кінарэжысёр і акцёр
 Како Шанэль, французскі куцюр'е

 Гл. таксама 
 Замак Самюр

 Спасылкі 

 Афіцыйны сайт горада  
 Гарадское турбюро  
 Гісторыя Самюра  

Катэгорыя:Гарады рэгіёна Пеі-дэ-ла-Луар
Катэгорыя:Камуны дэпартамента Мен і Луара